Dragon V2

Dragon V2 (myös Crew Dragon) on SpaceX:n kapselimallinen miehitetty avaruusalus. Se on yhtiön toinen avaruusalus ja aiemmasta miehittämättömästä Dragon-kapselista poiketen tarkoitettu miehistön kuljetukseen. Sen ensimmäinen avaruuslento,  miehittämätön testilento SpX-DM1, laukaistiin 2. maaliskuuta 2019. SpX-DM2 -testilento on tarkoitus olla miehitetty.  
Alus on pitkälti täysin uusi konstruktio verrattuna aiempaan. Merkittävimpiä muutoksia aiempaan ovat miehistöön liittyvät osat kuten istuimet, ohjaimet ja elossapitojärjestelmä sekä kyky lennonkeskeytykseen ja aluksen itsenäinen telakoituminen. Lisäksi aurinkopaneelit ovat integroitu rahtiosan pintaan avattavien paneelien sijaan. Kapselissa on kahdeksan sivuille asennettua rakettimoottoria, jotka toimivat integroituna pelastustornina hätätilanteessa kyeten irrottamaan miehitetyn osan missä tahansa laukaisun vaiheessa kantoraketista. Alus on ensimmäinen tätä konstruktiota käyttävä avaruusalus.  
Dragon V2 esiteltiin ensikertaa toukokuussa 2014. Sen ensimmäinen miehittämätön lento laukaistiin 2. maaliskuuta 2019. Ensimmäinen miehitetty lento on aikataulutettu kesälle 2019. 
SpaceX on tehnyt NASAn Commercial Crew Development -ohjelmaan (CCDev) kuuluvan sopimuksen kuudesta miehitetystä lennosta kansainväliselle avaruusasemalle.

Rakenne

Aluksen sivuihin on integroitu kahdeksan isoa SuperDraco-rakettimoottoria, yksi pari kullekin sivulle. Moottorit käyttävä ajoaineena hypergolista metyylihydratsiini ja typpitetraoksidi yhdistelmää. Avaruudessa tehtäviä manööverejä varten aluksessa on 16 pientä Draco-rakettimoottoria. Päälaskuvarjoja on neljä.

Historia

Kehityksen alkuvaiheessa aikomus oli tehdä kapselista kykenevä laskeutumaan propulsiivisesti.  Tästä luovuttiin; osin, koska kehityksen alla on jo aluksen korvaava Spaceship.

Keskeytyskoe laukaisualustalta

Dragon V2:n ensimmäinen lento, lennonkeskeytyskoe laukaisualustalta (engl. Pad abort test), suoritettiin 6. toukokuuta 2015. Laukaisussa oli mukana aluksen paineistamaton siivikkeinen tavaratila, jolloin kokonaislaukaisukorkeus oli viisi metriä. Lennolla oli mukana testinukke.
Alus laukaistiin sen omilla moottoreilla Cape Canaveral Air Force Station Space Launch Complex 40:sta, mistä SpaceX laukaisee Falcon 9-raketteja. Moottorien poltto kesti noin kuusi sekuntia ja koko lento alle kaksi minuuttia. Kaikki ajoaine poltettiin, jonka jälkeen tavaratila irroitettiin ajassa T+21 sekuntia. Noin lennon lakipisteessä apulaskuvarjot ja sitten päälaskuvarjot aukaistiin. Alus laskeutui laskuvarjojen varassa Atlanttiin 1 202 metrin päähän. Lennolla suurin kiihtyvyys oli 6 G:tä ja nopeus 155 m/s. Korkeimmillaan alus kävi 1 187 metrin korkeudessa.

Miehittämätön lento ISS:lle

Ensimmäinen lento avaruuteen ja samalla ISS:lle on miehittämätön SpX-DM1. Lento laukaistiin 2. maaliskuuta 2019.  Lennolla oli mukana yksi anturoitu testinukke, rahtia ja painottomuusindikaattori. Alus laskeutui onnistuneen lennon jälkeen Atlanttiin 8. maaliskuuta.

Keskeytyskoe lennosta

Toinen keskeytyskoe oli tarkoitus tehdä vuoden 2015 aikana Vandenbergin lentotukikohdasta.  Siinä Dragon olisi laukaistu kolmen moottorin Falcon 9 -variantilla ja keskeytys olisi tehty lennon kohdassa, jossa ilmanvastus on suurin eli kohdassa, jossa keskeytys on vaikeinta. Lento, päivitetyssä muodossa, on tarkoitus tehdä 2019. Lennon keskeytyskoe on tehtävä ennen ensimmäistä miehitettyä lentoa.

Ensimmäinen miehitetty testilento

Toinen laukaisu on tarkoitus olla miehitetty ja on suunnitteilla vuoden 2019 kesälle.

Miehitetyt sopimuslennot Kansainväliselle avaruusasemalle

SpaceX:llä on Nasan kanssa sopimus miehitettyjen lentojen tekemisestä ISS:lle. Sopimus on osa Nasan Commercial Crew -ohjelmaa. ISS-lentojen suunnitelmana on keskimäärin neljä lentoa vuodessa, joista yksi on miehitetty ja loput rahtilentoja.